CELEX: 32018D0726
Language: sk
Date: 2018-05-02 00:00:00
Title: Rozhodnutie Politického a bezpečnostného výboru (SZBP) 2018/726 z 2. mája 2018 o vymenovaní vedúceho misie Európskej únie v rámci SBOP v Nigeri (EUCAP Sahel Niger) (EUCAP Sahel Niger/1/2018)

17.5.2018   
            
            
               SK
            
            
               Úradný vestník Európskej únie
            
            
               L 122/32
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2018/726
   z 2. mája 2018
   o vymenovaní vedúceho misie Európskej únie v rámci SBOP v Nigeri (EUCAP Sahel Niger) (EUCAP Sahel Niger/1/2018)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2012/392/SZBP zo 16. júla 2012 o misii Európskej únie v rámci SBOP v Nigeri (EUCAP Sahel Niger) (1), a najmä na jeho článok 9 ods. 1,
   keďže:
   
               (1)
            
            
               Podľa článku 9 ods. 1 rozhodnutia 2012/392/SZBP je Politický a bezpečnostný výbor (PBV) v súlade s článkom 38 zmluvy poverený prijímať príslušné rozhodnutia na účely vykonávania politickej kontroly a strategického riadenia misie EUCAP Sahel Niger, a najmä rozhodnutie o vymenovaní vedúceho misie.
            
         
               (2)
            
            
               PBV 6. mája 2014 prijal rozhodnutie EUCAP Sahel Niger/2/2014 (2), ktorým bol pán Filip DE CEUNINCK vymenovaný za vedúceho misie EUCAP Sahel Niger na obdobie od 6. mája 2014 do 15. júla 2014.
            
         
               (3)
            
            
               Rada 22. júla 2014 prijala rozhodnutie 2014/482/SZBP (3), ktorým sa predlžuje mandát misie EUCAP Sahel Niger na obdobie od 16. júla 2014 do 15. júla 2016.
            
         
               (4)
            
            
               PBV prijal 24. júla 2014 rozhodnutie EUCAP Sahel Niger/3/2014 (4), ktorým sa mandát pána Filipa DE CEUNINCKA ako vedúceho misie EUCAP Sahel Niger predĺžil na obdobie od 16. júla 2014 do 15. júla 2015.
            
         
               (5)
            
            
               PBV prijal 15. apríla 2015 rozhodnutie (SZBP) 2015/611 (5), ktorým sa mandát pána Filipa DE CEUNINCKA ako vedúceho misie EUCAP Sahel Niger predĺžil na obdobie od 16. júla 2015 do 15. júla 2016.
            
         
               (6)
            
            
               Rada 18. júla 2016 prijala rozhodnutie (SZBP) 2016/1172 (6), ktorým sa predlžuje mandát misie EUCAP Sahel Niger na obdobie od 16. júla 2016 do 15. júla 2018.
            
         
               (7)
            
            
               PBV prijal 26. júla 2016 rozhodnutie (SZBP) 2016/1632 (7), ktorým sa pani Kirsi HENRIKSSONOVÁ vymenovala za vedúcu misie EUCAP Sahel Niger na obdobie od 1. septembra 2016 do 15. júla 2017.
            
         
               (8)
            
            
               PBV prijal 13. júna 2017 rozhodnutie (SZBP) 2017/1174 (8), ktorým sa mandát pani Kirsi HENRIKSSONOVEJ ako vedúcej misie EUCAP Sahel Niger predĺžil na obdobie od 16. júla 2017 do 15. júla 2018.
            
         
               (9)
            
            
               Vysoká predstaviteľka Únie pre zahraničné veci a bezpečnostnú politiku 25. apríla 2018 navrhla vymenovať pána Franka VAN DER MUERENA za vedúceho misie EUCAP Sahel Niger,
            
         PRIJAL TOTO ROZHODNUTIE:
   Článok 1
   Pán Frank Van der Mueren sa týmto vymenúva za vedúceho misie Európskej únie v rámci SBOP v Nigeri (EUCAP Sahel Niger) od 1. mája 2018.
   Článok 2
   Toto rozhodnutie nadobúda účinnosť dňom jeho prijatia.
   
      V Bruseli 2. mája 2018
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 187, 17.7.2012, s. 48.
   
      (2)  Rozhodnutie Politického a bezpečnostného výboru EUCAP Sahel Niger/2/2014 zo 6. mája 2014 o vymenovaní vedúceho misie Európskej únie v rámci SBOP v Nigeri (EUCAP Sahel Niger) (2014/259/SZBP) (Ú. v. EÚ L 136, 9.5.2014, s. 26).
   
      (3)  Rozhodnutie Rady 2014/482/SZBP z 22. júla 2014, ktorým sa mení rozhodnutie 2012/392/SZBP o misii Európskej únie v rámci SBOP v Nigeri (EUCAP Sahel Niger) (Ú. v. EÚ L 217, 23.7.2014, s. 31).
   
      (4)  Rozhodnutie Politického a bezpečnostného výboru EUCAP Sahel Niger/3/2014 z 24. júla 2014, ktorým sa predlžuje mandát vedúceho misie Európskej únie v rámci SBOP v Nigeri (EUCAP Sahel Niger) (2014/643/SZBP) (Ú. v. EÚ L 267, 6.9.2014, s. 5).
   
      (5)  Rozhodnutie Politického a bezpečnostného výboru (SZBP) 2015/611 z 15. apríla 2015, ktorým sa predlžuje mandát vedúceho misie Európskej únie v rámci SBOP v Nigeri (EUCAP Sahel Niger) (EUCAP Sahel Niger/1/2015) (Ú. v. EÚ L 101, 18.4.2015, s. 61).
   
      (6)  Rozhodnutie Rady (SZBP) 2016/1172 z 18. júla 2016, ktorým sa mení rozhodnutie 2012/392/SZBP o misii Európskej únie v rámci SBOP v Nigeri (EUCAP Sahel Niger) (Ú. v. EÚ L 193, 19.7.2016, s. 106).
   
      (7)  Rozhodnutie Politického a bezpečnostného výboru (SZBP) 2016/1632 z 26. júla 2016 o vymenovaní vedúceho misie Európskej únie v rámci SBOP v Nigeri (EUCAP Sahel Niger) (EUCAP Sahel Niger/1/2016) (Ú. v. EÚ L 243, 10.9.2016, s.6).
   
      (8)  Rozhodnutie Politického a bezpečnostného výboru (SZBP) 2017/1174 z 13. júna 2017, ktorým sa predlžuje mandát vedúceho misie Európskej únie v rámci SBOP v Nigeri (EUCAP Sahel Niger) (EUCAP Sahel Niger/1/2017) (Ú. v. EÚ L 170, 1.7.2017, s. 92).